স্টাফ রিপোর্টার ॥ হবিগঞ্জ সদর আধুনিক হাসপাতাল থেকে স্ত্রীর লাশ চুরি করে নিয়ে গেছেন তার স্বামী! হাসপাতাল থেকে লাশ চুরি হওয়ায় সর্বত্র তোলপাড় সৃষ্টি হয়েছে। জানা যায়, নবীগঞ্জের দুই সন্তানের জননী আকলিমা বেগম (২৬) নামের এক গৃহবধূ বিষপানে আত্মহত্যা করে। মঙ্গলবার সন্ধ্যা ৬টায় হবিগঞ্জ সদর আধুনিক হাসপাতালে চিকিৎসাধীন অবস্থায় মৃত্যুর কোলে ঢলে পড়ে। ওই গৃহবধূ নবীগঞ্জ উপজেলার বুড়িনাও গ্রামের জুয়েল মিয়ার স্ত্রী। এদিকে কাউকে কিছু না বলে জুয়েল ও তার লোকজন হাসপাতাল থেকে লাশ নিয়ে পালিয়ে যায়। লাশ নিয়ে পালিয়ে যাওয়ায় হাসপাতাল কর্তৃপক্ষের দায়িত্ব নিয়েও প্রশ্ন উঠেছে। কি করে লাশ হাসপাতাল থেকে নিয়ে যাওয়া হয়েছে তা নিয়ে চলছে সর্বত্র আলোচনা সমালোচনা। হাসপাতালের মহিলা ওয়ার্ডের নার্স ও আয়া জানান, আমাদের কিছু না ...